দেশের ৫৩তম প্রধান বিচারপতির পদে সূর্য কান্ত, শপথ ২৪ নভেম্বর

ওয়েবডেস্ক- দেশের ৫৩ তম প্রধান বিচারপতির (Chief Justice) পদে বসবেন সূর্য কান্ত (Surya Kant) । আগামী ২৪ নভেম্বর শপথ নেবেন তিনি। রাষ্ট্রপতি দ্রোপদী মুর্মু (President Draupadi Murmu) বৃহস্পতিবার সূর্যকান্তকে সুপ্রিম কোর্টের প্রধান বিচারপতি হিসেবে নিযুক্ত করেছেন। আগামী ২৩ নভেম্বর ভারতের বর্তমান প্রধান বিচারপতি বি আর গাভাই অবসর গ্রহণ করবেন। ২৪ নভেম্বর থেকে বিচারপতির দায়িত্ব নেবেন সূর্য কান্ত। হিসেবমতো তিনি একবছর ২ মাস এই পদে থাকবেন। সুপ্রিম কোর্টের (Supreme Court) প্রচলিত সিনিয়রিটি রীতি মেনেই তাঁর নাম সুপারিশ করা হয়েছিল।

হরিয়ানার (Haryana) হিসারে ১৯৬২ সালের ১০ ফেব্রুয়ারি জন্ম বিচারপতি সূর্যকান্তের। হরিয়ানা বিশ্ববিদ্যালয় থেকে আইন বিষয়ে স্নাতক এর কর্মজীবনে প্রবেশ। তিনি হরিয়ানার অ্যাডভোকেট জেনারেল হিসেবে দায়িত্ব পালন করেন এবং পরে পঞ্জাব ও হরিয়ানা হাইকোর্টের বিচারপতি হন। ২০১৮ সালে তিনি সুপ্রিম কোর্টে যোগ দেন। বিচারপতি হিসেবে দুই দশকের কর্মজীবনে, বিচারপতি সূর্য কান্ত অসংখ্য গুরুত্বপূর্ণ রায় দিয়েছে। তাঁর উল্লেখযোগ্য রায়ের মধ্যে রয়েছে কাশ্মীরের ৩৭০ ধারা বাতিল থেকে শুরু করে পেগাসাস সফটওয়ার মামলা। বিচারপতি সূর্য কান্ত সেই সাংবিধানিক বেঞ্চের সদস্য ছিলেন যার রায়ে কাশ্মীরে ৩৭০ ধারা বাতিল সাংবিধানিক বৈধতা পায়। সেই সঙ্গে রাষ্ট্রদ্রোহ আইন (আইপিসি ১২৪এ ধারা) বাতিল হয়ে যায় তাঁরই এজলাসে।

বর্তমানে তিনি ন্যাশনাল লিগ্যাল সার্ভিসেস অথরিটি (NALSA)-র চেয়ারম্যান পদে রয়েছেন। তার মেয়াদ ১৫ মাস, ২০২৭ সালের ফেব্রুয়ারি পর্যন্ত তিনি এই পদে থাকবেন। বিচারপতি সূর্য কান্তের নিয়োগকে বিচার প্রশাসনের একটি গুরুত্বপূর্ণ পরিবর্তন হিসেবে দেখা হচ্ছে।

আরও পড়ুন- ইরানের চাবাহার বন্দরের উপর মার্কিন নিষেধাজ্ঞা শিথিলে ছাড় পেল ভারত

নিয়মমতো দেশের প্রধান বিচারপতির অবসর গ্রহণের মাসখানেক আগে থেকেই পরবর্তী প্রধান বিচারপতি নিয়োগের তৎপরতা শুরু হয়। সেই রীতি মেনে একমাস আগেই উত্তরসূরির নাম প্রস্তাবের জন্য আইনমন্ত্রক চিঠি পাঠিয়েছিল বর্তমান প্রধান বিচারপতি বিআর গাভাইকে। গত সপ্তাহে তার জবাব দেন তিনি। ২৩ নভেম্বর প্রধান বিচারপতির দায়িত্ব থেকে অবসর নেবেন বি আর গাভাই। এবার ওই পদে বসবেন তাঁরই জুনিয়র বিচারপতি সূর্যকান্ত।

দেখুন আরও খবর-